text: Overlevede styrt på otte meter
  15 juni 2011 kl. 10.50
  En 12-årig elev på Smidstrup Skærup Skole ved Fredericia har overlevet et frit fald på omkring otte meter. 
  Han sad i går i vindueskarmen i sit klasseværelse, og pludselig fik han overbalance og styrtede ud af vinduet.
  Drengen havnede i en trappeskakt otte meter nede.
  Den 12-årige pådrog sig kvæstelser, blandt andet på en arm og et ben, men han har ikke været i livsfare.
  Skolens ledelse har bedt politiet om at efterforske uheldet.
  